Ajankohtaiset Sivukartta

Laiteuutiset

Ensimmäiset Pegasokset maailmalle
| > www.thendic-france.com |
Pegasoksen maailmanlaajuiset levitysoikeudet hankkinut Pretory USA Inc.:n tytäryhtiö Thendic-France SARL kertoo lähettäneensä ensimmäisen valmiin Pegasos PPC -tietokoneen. bPlan GmbH:n kehittämässä ja DCE:n valmistamassa Pegasos-emolevyssä on tuki PowerPC-prosessoreille aina 600 MHz:in G3:sta tupla-G4:ään.
| > www.bplan-gmbh.de |
Emolevyllä on mm. AGP-, USB-, Firewire- ja PCI-väylät, integroitu verkkokortti sekä äänipiiri. Pegasoksen mukana oli tarkoitus toimittaa kaksi käyttöjärjestelmää, Yellow Dog Linux sekä MorphOS. Thendic etsii Pegasokselle myös ohjelmistokehittäjiä ja jälleenmyyjiä. > Thendic-Francen Pegasos-sivu > Kuvia Pegasoksen tuotannosta (DCE) > Kuvia valmiista Pegasos-emolevystä (bplan) > Pegasos-esittelyvideo (Aminet, 92 Mt)

Highway-USB-kortti viimeinkin saatavilla
| > www.kdh-amiga-shop.com |
KDH Datentechnik on viimein saanut USB-kortit levitykseen. Nyt saatavana oleva Highway on Zorro II -pohjainen malli, jonka kysyntä oli kehittäjien kotisivulla järjestetyn kyselyn perusteella kovempi. Laitteen mukana toimitetaan USB-pino Poseidon. Kelloporttiin tuleva Ssubway-malli valmistuu myöhemmin. Highwayhin on saatavana myös NE2000-yhteensopiva 10 MBit -verkkokorttilaajennus nimeltään Norway. Highway tukee jo nyt laajaa laiteskaalaa aina hiiristä ja näppäimistöistä kameroihin, hubeihin, tulostimiin ja IOmega-tallennuslaitteisiin asti - teoriassahan minkä tahansa USB-standardia noudattavan laitteen pitäisi toimia. Lisää tietoa Highwayn vaatimuksista ja testatuista lisälaitteista löytyy kehittäjien kotisivulta. > KDH Datentechnik > Kehittäjien kotisivu (DCE)

Cherry Amiga Cybo@rd - uusia näppäimistöjä
Alankomaissa toimiva Computer City -yritys on toteuttanut sen mistä moni PC-näppäimistöä käyttävä amigisti on huokaillut pitkään: Amigalle täytyy saada kunnollinen Amiga-näppäimistö. Koska PC-näppisadaptereita on pilvin pimein, tulevat koneetkin käyttävät standardeja PS/2-näppäimistöjä ja lisäksi Amiga-only-lisälaitteet ovat aina kalliita valmistaa, Computer City toteutti idean omalla tavallaan. Näppäimistöiksi on valittu laadukkaat saksalaiset Cherry-näppäimistöt, ja halutessaan niiden Windows-näppäinhattujen tilalle saa Amigan Boing-pallolla varustetut näppäinhatut 16 euron lisähinnalla. Näppäimistö maksaa 40 euroa ja langattoman näppäimistö-hiiri-yhdistelmän saa 140 eurolla. Värivaihtoehtoja ovat valko-harmaa tai valko-sininen. > Computer City

Ajankohtaiset Sivukartta Sivun alkuun