Testit Sivukartta

DVD-asema Amigassa
Joni Halme <joni.halme@amigaone.cc> Erkki Vaaja <erkki.vaaja@satabaana.net>

Vanha 24x-romputtimeni alkoi näyttää iän merkkejä, ja edessä oli kohta uuden aseman hankkiminen. Serkkuni olikin jo vaihtanut vanhan romputtimen moderniin DVD-asemaan, enkä minäkään halunnut jäädä junasta.

Ei vauhdin hurmaa, mutta se liikkuu sittenkin
DVD-asema tietokoneissa ei ehkä vielä ole pakkohankinta, mutta se on selvästi tulevaisuutta. Sen tuomasta suuresta tallennuskapasiteetista ei vielä pääse nauttimaan täysin rinnoin, mutta DVD-elokuvat ovat nykypäivää. 200 MHn:n PPC-Amigalla pääsee juuri ja juuri nauttimaan DVD-elokuvista, mutta heikommalla kuvanlaadulla. Molemmissa testikoneissa DVD-asema asennettiin CyberStormPPC:n UW-SCSI-väylään. Asennus on yhtä helppoa kuin perinteisen romputtimenkin. Virtajohto ja SCSI-johto paikalleen ja audiojohdot äänikorttiin. Aseman voi mountata samalla mount-tiedostolla kuin ennenkin, kunhan Device ja Unit ovat oikein. CD-ROM-, CD-R- ja CD-RW-levyt toimivat ongelmitta molemmissa asemissa. Myös DVD-levyt toimivat samalla mount-tiedostolla. Levyn sisältö näkyy kuten tavallisessa CD-levyssäkin. Testikoneissa oli käytössä käyttöjärjestelmän mukana tullut CacheCDFileSystem. Kokeilimme kerran myös Amicdfs:llä, eikä ongelmia tuntunut olevan. Aminetistä löytyy paketti DVD-RAM.lha (158 kt), joka sisältää tietoa DVD:stä, mount-tiedostoja ja muutaman työkalun. Itse en löytänyt paketista mitään hyödyllistä, mutta sen tiedot DVD-levyistä yleensä ovat mielenkiintoista luettavaa.
Isolla kuvakoolla Amigasta tahtoo loppua potku.
Amigalla DVD-elokuvia tukevat Frogger ja AMP2. Frogger näyttää videot avaamalla .vob-tiedoston, eli levy pitää ensin mountata. Frogger ei myöskään toimi hyvin kopiosuojattujen DVD-levyjen kanssa, jolloin se antaa Read/Write-virhettä.
AMPin asetukset ovat simppelit.
AMP taas lukee tiedot suoraan laitteesta, kun kerrot sille laitteen ja yksikön. AMP kysyy, mikä raita soitetaan ja soitetaanko äänien kanssa. Frogger näyttää videot ehkä hieman paremmalla laadulla, mutta on aivan liian hidas edes siedettävään katselukokemukseen. Videoiden katselu myös AMP:lla on hidasta, mutta AMP tarjoaa mahdollisuuden katsoa kuvat normaalia pienemmällä tarkkuudella, jolloin nopeus kasvaa siedettäväksi.
AMP tukee myös kuvakoon pienennystä.
Yhteenvetona sanottakoon, ettei DVD-asema Amigassa tuo vielä suuria etuja, sillä CD-ROM on yhä yleisin media. DVD-elokuvia voit katsella siedettävällä tasolla, mutta kunnon katselunautintoon tarvittaisiin huomattavasti tehokkaampi prosessori kuin 200 MHz.

Testatut mallit: | Pioneer DVD-U04S (aiempi malli DVD-U05S:stä): 200 e, takuu 12kk (Verkkokauppa.com) Toshiba SD-M1401
Ohjelmat: | AmiDog's Movie Player Frogger
Testikone 1: | Pioneer DVD-U04S, 10x DVD, 40x CD Amiga 4000 / OS 3.5 CyberStormPPC 604e/200 MHz, 060/50 MHz, 128 Mt 18 Gt UW-SCSI, 20+40 Gt IDE CyberVisionPPC X-Surf, IOBlix, Delfina Lite
Testikone 2: | Toshiba DVD-ROM SD-M1401, 10x DVD, 40x CD Amiga 3000 / OS 3.9 CyberStormPPC 604e/233 MHz, 060/50 MHz, 128 Mt 9+9 Gt UW-SCSI, 2+3 Gt SCSI HP 9210 CD-RW, 24x8x4x Prometheus-PCI-väyläkortti Voodoo3 2000, NexNIC 10 Mbit, Delfina Lite

Testit Sivun alkuun Sivukartta